Diari Oficial de la Generalitat Valenciana


Sumari del DOGV 6743, del 28-03-2012 (2012/2987)

RESOLUCIÓ de 9 de març de 2012, de la Conselleria d'Hisenda i Administració Pública, per la qual s'accepta la cessió gratuïta d'una parcel·la de 59.893 m² de superfície, sítia a Elx (Alacant), Sector E-27, realitzada per l'Ajuntament del municipi esmentat a favor de la Generalitat, per a ser destinada a la construcció del Nou Hospital Elx-Crevillent.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6743

Data del DOGV
:   28-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2987


Data del document
:   09-03-2012

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 9 de març de 2012, de la Conselleria d'Hisenda i Administració Pública, per la qual s'accepta la cessió gratuïta d'una parcel·la de 59.893 m² de superfície, sítia a Elx (Alacant), Sector E-27, realitzada per l'Ajuntament del municipi esmentat a favor de la Generalitat, per a ser destinada a la construcció del Nou Hospital Elx-Crevillent. [2012/2987]  
L'Ajuntament d'Elx, en la sessió plenària del dia 5 de febrer de 2010, va acordar la cessió gratuïta a la Generalitat de la parcel·la de la seua propietat, de 59.893 m² de superfície, sítia en el Sector E 27 de la població esmentada.  
A proposta de la Conselleria de Sanitat, es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar la parcel·la a la construcció del Nou Hospital Elx-Crevillent.  
L'article 44 de la Llei 14/2003, de 10 d'abril, de Patrimoni de la Generalitat, establix en el punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de servicis públics competència de la Generalitat, i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni establix que: «2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa». En conseqüència, una vegada perfeccionada la cessió i acceptació, l'immoble queda automàticament afecte el servici públic sanitari i adscrit a la Conselleria de Sanitat, a qui en correspon l'administració, defensa i conservació.  
En conseqüència, basant-se en l'article 44 de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
  
  
Primer  
Acceptar la cessió gratuïta de la propietat realitzada per l'Ajuntament d'Elx de la parcel·la que té 59.893 m² de superfície, sítia en el Sector E-27 de la població esmentada, la qual confronta: nord, terrenys de propietat municipal destinats a equipament esportiu recreatiu assistencial; sud, amb accés rodat, en prolongació del carrer Tonico Sansano Mora, destinat únicament al servici de l'equipament esportiu recreatiu assistencial; est, terrenys de propietat municipal destinats a equipament esportiu recreatiu assistencial; i oest, amb accés rodat, paral·lel a la futura Ronda Sud, destinat únicament al servici de l'equipament esportiu recreatiu assistencial.   
Consta inscrita en el Registre de la Propietat d'Elx 1 al volum 1801, llibre 1410, foli 60, finca del Salvador 80169, inscripció 1a.   
Referència cadastral: 2932603AN7382I2781ZQ.   
La parcel·la s'accepta lliure de càrregues i gravàmens i al corrent de qualsevol gasto.   
  
Segon  
La cessió gratuïta realitzada per l'Ajuntament d'Elx, s'efectua amb la condició de destinar la parcel·la a la construcció del Nou Hospital Elx-Crevillent, i amb subjecció al que establix l'article 111 del Reglament de Béns de les Entitats Locals. En cas d'incompliment dels fins per als quals se cedix la parcel·la, o dels terminis d'inici i finalització de les obres, una vegada sol·licitada la reversió per part de l'ajuntament i remesa com a sol·licitud de reversió a la Conselleria d'Hisenda i Administració Publica, esta tramitarà el corresponent expedient d'acord amb el que disposa el Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques. La resolució que s'adopte serà notificada a l'ajuntament i comportarà, si és el cas, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat  
  
  
Tercer  
La parcel·la acceptada, haurà d'incorporar-se a l'Inventari General de Béns i Drets de la Generalitat, en concepte de bé de domini públic afecte el servici públic sanitari i adscrit a la Conselleria de Sanitat, a qui correspon les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
  
Quart  
Notificar la present resolució a l'ajuntament cedent i procedir-ne a la publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat .  
  
València, 9 de març de 2012.- El conseller: José Manuel Vela Bargues.